9+ skimunarpróf á meistaraflokki karla ÍBV : er líkamlegur munur á styrk, liðleika og jafnvægi á karla liðum ÍBV í handbolta árið 2013 og 2023
Framkvæmt var skimunarprófið 9+ sem metur gæði hreyfingar og áætla líkamlega frammistöðueiginleika eins og styrk, stöðugleika og liðleika. Markmið rannsóknarinnar var að framkvæma líkamlegar mælingar á liðinu og skoða hvort munur væri á frammistöðu í skimunarprófum hjá handknattleiks leikmönnum í meistaraflokk karla hjá ÍBV á tíu ára millibili. Helstu breytingar á þessum tíma var að tekið var inn sérhæfð styrktarþjálfun en ekki eru sömu leikmenn sem tóku þátt að tveimur undanskildum. Samanburður var gerður á mælingum á 14 leikmönnum árið 2013 og 20 leikmönnum árið 2023. Mælingarnar voru því gerðar á tíu ára millibili. Höfundur sá um mælingar árið 2023 og Elís Þór Rafnsson sjúkraþjálfari sá um mælingar árið 2013. Mælingar sem voru framkvæmdar voru tíu mismunandi skimunarpróf sem skoða styrk, liðleika og jafnvægi sem voru síðan borin saman á milli ára. Niðurstöður sýndu fram á marktækan mun sem og veik tengsl á milli aldurs og frammistöðu í skimunarprófunum. Miðað við þessar niðurstöður má því álykta að ekki séu miklar breytingar á liðinu á milli áratugs en liðið var ágætlega statt í fyrri mælingum einnig.
Íþróttafræði, Handboltamenn, Mælingar, Líkamsástand
Networked Digital Library of Theses and Dissertations